கேள்வி: கர்கோன் மாவட்டம் - வரலாறு என்பது என்ன?
பதில்: இம்மாவட்டத்தின் வரலாறு மிகவும் பழமையானதாகும். ஹைஅய்யர் அரச மரபினர் மஹேஷ்வர் என தற்போது அழைக்கப்படும் மகிழ்மதியை தலைநகராகக் கொண்டு ஆண்டவர்கள். மகாபாரத இதிகாசத்தில் மகிழ்மதி நகரத்தையும், அதன் ஆட்சியாளர்களையும் குறிப்பிடுகிறது. துவக்க மத்தியகால வரலாற்றில் மாளவம் உள்ளடக்கிய இப்பகுதியை பரமாரப் பேரரசு கி பி 800 முதல் 1327 முடிய ஆண்டனர். பின்னர் தில்லி சுல்தானகம், 1531 முதல் குஜராத் சுல்தான் பகதூர் ஷா இப்பகுதியை ஆண்டார். 1562-இல் அக்பர் இப்பகுதியை மொகலாயர் பேரரசில் இணைத்துக் கொண்டார். 1740-ஆம் ஆண்டு முதல் இப்பகுதி மராத்தியப் பேரரசு கீழ் வந்தது. இந்தியாவில் கம்பெனி ஆட்சி மற்றும் பிரித்தானியாவின் இந்தியப் பேரரசு காலத்தில் ஆங்கிலேயேர்களுக்கு கப்பம் கட்டும் மன்னராட்சி பகுதிகளாக இருந்தது. 19747-இல் இந்திய விடுதலைக்குப் பின் மத்திய மாகாணத்தின் ஒரு வருவாய் வட்டமாக விளங்கியது. 1 நவம்பர் 1956 அன்று மத்தியப் பிரதேசத்தின் ஒரு மாவட்டமாக விளங்கியது. 25 மே 1998 அன்று மேற்கு நிமர் மாவட்டம், கர்கோன் மாவட்டம் மற்றும் பர்வானி மாவட்டம் என இரண்டாக பிரிக்கப்பட்டது.
கேள்வி: கர்கோன் மாவட்டம் - மாவட்ட எல்லைகள் குறித்து விரிவாக சொல்லுங்கள்.
பதில்: 8030 கிலோ மீட்டர் பரப்பளவு கொண்ட கர்கோன் மாவட்டத்தின் வடக்கில் இந்தூர் மாவட்டம், கிழக்கில் கண்ட்வா மாவட்டம், தென்கிழக்கில் பர்ஹான்பூர் மாவட்டம், மகாராஷ்டிராவின் ஜள்காவ் மாவட்டம், மேற்கில் பர்வானி மாவட்டம், வடமேற்கில் தார் மாவட்டம் எல்லைகளாக அமைந்துள்ளது.
கேள்வி: கர்கோன் மாவட்டம் - பொருளாதாரம் பற்றி விளக்கவும்.
பதில்: வறண்ட நிலப்பகுதி கொண்ட கர்கோன் மாவட்டத்தை 2006-ஆம் ஆண்டில் இந்திய அரசின் பஞ்சாயத்து அமைச்சகத்தால் பொருளாதாரத்தில் மிகவும் பின்தங்கிய இந்தியாவின் 250 மாவட்டங்களில் கார்கோன் மாவட்டமும் ஒன்றாக அறிவிக்கப்பட்டது. இதனால் இம்மாவட்டத்தின் ஊரக வளர்ச்சி திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதி உதவி வழங்கி வருகிறது.
கேள்வி: கர்கோன் மாவட்டம் - அரசியல் பற்றி விளக்கவும்.
பதில்: கர்கோன் மாவட்டம் பிகான்கோன், பத்வா, மஹேஷ்வர், கர்கோன் மற்றும் பகவான்புரம் என ஆறு சட்டமன்ற தொகுதிகளையும், கர்கோன் நாடாளுமன்ற மக்களவைத் தொகுதியும் கொண்டது.
கேள்வி: கர்கோன் மாவட்டம் - மக்கள் தொகையியல் குறித்து விரிவாக சொல்லுங்கள்.
பதில்: இந்திய மக்கள் தொகை கணக்கெடுப்பு, 2011 படி கர்கோன் மாவட்டத்தின் மொத்த மக்கள் தொகை 1,873,046 ஆக உள்ளது. கிராமப்புறங்களில் 84.04% மக்களும்; நகரப்புறங்களில் 15.96% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 22.85% ஆக உயர்ந்துள்ளது. மக்கள் தொகையில் 953,121 ஆண்களும் மற்றும் 919,925 பெண்களும் உள்ளனர். பாலின விகிதம் ஆயிரம் ஆண்களுக்கு 965 பெண்கள் வீதம் உள்ளனர். 8,025 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 233 மக்கள் வாழ்கின்றனர். இம்மாவட்டத்தின் சராசரி படிப்பறிவு 62.70 % ஆகவும், ஆண்களின் படிப்பறிவு 72.08 % ஆகவும், பெண்களின் படிப்பறிவு 53.03 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 299,990 ஆக உள்ளது. [http://www.census2011.co.in/census/district/307-west-nimar.html West Nimar (Khargone) District : Census 2011 data]
கேள்வி: கர்கோன் மாவட்டம் - சமயம் என்பது என்ன?
பதில்: இம்மாவட்டத்தில் இந்து சமயம் மக்கள் தொகை 1,725,441 (92.12 %) ஆகவும், இசுலாம் மக்கள் தொகை 135,085 (7.21 %) ஆகவும், கிறித்தவம் சமயத்தினரின் மக்கள் தொகை 2,075 (0.11 %) ஆகவும், , சீக்கியம் மக்கள் தொகை 2,896 (0.15 %) ஆகவும், சமணம் மக்கள் தொகை 6,028 (0.32 %) ஆகவும், பௌத்தம் மக்கள் தொகை 284 (0.02 %) ஆகவும், பிற சமய மக்களின் தொகை 89 (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 1,148 (0.06 %) ஆகவும் உள்ளது.
கேள்வி: கர்கோன் மாவட்டம் - மொழிகள் பற்றி தகவல் சொல்.
பதில்: மத்தியப் பிரதேச மாநிலத்தின் ஆட்சி மொழியான இந்தி மொழி, உருது மொழி மற்றும் வட்டார மொழிகளும் இம்மாவட்டத்தில் பேசப்படுகிறது.